شه‌فه‌ق نيوز/ بانك رافده‌ين ئاشكراى ئه‌وه‌ كرد ك سلفه‌ى 25 مليۆن ديناره‌گه‌ ئه‌را كارمه‌نده‌يل ده‌وڵه‌ت له‌وانه‌گ مووچه‌يليان جيگيره‌ له‌لاى بانكه‌گه‌ وه‌بى كه‌فيل ئه‌دێ و وه‌رگرتنيشى بايه‌سه‌ ته‌نيا بايه‌سه‌ له‌ڕێ ماسته‌ر كارد بدێ.
له‌ى باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ وت: سلفه‌ى 25 مليۆن ديناره‌گه‌ پشت وه‌ مووچه‌ى كارمه‌نده‌گه‌ ئه‌وه‌سێد ك بايه‌سه‌ 50 له‌سه‌د له‌ مووچه‌ى مانگانه‌گه‌ى قسته‌گه‌ پڕه‌و بكا.
بانكه‌گه‌ داوايش له‌ كارمه‌نده‌يل ده‌وڵه‌ت كرد سه‌ردان لقه‌يل بانكه‌گه‌ بكه‌ن ئه‌را وه‌گرتن سلفه‌ دوياى ته‌واوكردن رێ وشوونه‌يل ياسايى وه‌شيوه‌يگ ئاسان و ئنسيابى له‌ڕێ ماسته‌ر كارد ناوده‌وڵه‌تى.
